Tom Cross

Tom Cross er en amerikansk filmklipper. I 1997 begynte han karrièren som assistentfilmklipper, og han har deltatt i filmer som We Own The Night (2007), Crazy Heart (2009), The Switch (2010) og dramaserien Deadwood.

I 2015 vant han flere bransjepriser for arbeidet i Damien Chazelles Whiplash (2014), blant annet en Independent Spirit Award, en BAFTA-pris og Oscar for beste filmklipp. Cross har sagt at Den ville gjengen (1969) og Brennpunkt New York (1971) påvirket klippestilen hans i filmen. Han fortsatte samarbeidet med Chazelle på filmmusikalen La La Land (2016). Cross vant en Critics' Choice Movie Award og ble nominert til en ny Oscar for klippearbeidet i filmen.

Filmografi

Referanser

Eksterne lenker 
 

Filmklippere fra USA
Oscar-vinnere (filmklipp)
Fødselsår ikke oppgitt